जब मैं तुम्हारी उम्र की थी. इतनी आज्ञाकारी और संस्कारी थी कि अपने माता-पिता को कभी पलटकर जवाब नहीं देती थी. मुझे तुम्हारी उम्र में खाना बनाना, कपड़े धोना… सब कुछ आ गया था. परेशानी इस तरह की पुरानी कहानियों को बताने में नहीं है, बल्कि बच्चों को कहानियां सुनना अच्छा लगता है और इसका उन पर अच्छा प्रभाव भी पड़ता है. लेकिन बहुत-से बच्चे इस तरह की बातें सुनते ही यह मतलब निकालने लगते हैं कि उनके पैरेंट्स उनको सुनाने के लिए ऐसा कह रहे हैं. वे अभी भी अपने उसी पुराने ज़माने में जी रहे हैं और आगे नहीं बढ़ रहे हैं. या फिर जो कमियां उनके समय पर रहीं, अभी भी बार-बार उन्हीं का अफ़सोस ज़ाहिर करते रहते हैं. आज के कंप्यूटर युग में टीनएजर की सोच बहुत आगे बढ़ चुकी है. ये ना समझें कि वे आपको सुनते नहीं, बल्कि वे वो सब कुछ सुनते हैं, जो आप उनको सुना रहे हैं. हां, वे उन बातों पर अमल करें या नहीं, यह और बात है.